**12.pielikums**

SIA “Ornaments”

iepirkuma procedūras “Biomasas (šķeldas) katlu mājas

būvprojekta izstrāde, būvdarbu un

autoruzraudzības darbu veikšana Ilūkstes novada Dvietē” nolikumam

Iepirkuma id. Nr. 2019/5

**Tehniskā piedāvājuma sagatavošanas nosacījumi**

Tehniskajā piedāvājumā norāda informāciju par piedāvāto darba organizāciju, jāiesniedz detalizēts darbu izpildes laika grafiks saskaņā ar Pretendenta piedāvājumu, ievērojot vispārīgos būvnormatīvus un citus normatīvos aktus, kā arī Pasūtītāja prasības, jāiesniedz veicamo darbu programma un kvalitātes vadības sistēmas apraksts.

### Tehnisko piedāvājumu Pretendents sagatavo, ievērojot Tehniskajās specifikācijās (Pielikumu Nr. 11) izvirzītās prasības, iekļaujot visu nepieciešamo informāciju, kura ļaus Pasūtītājam pārliecināties par iesniegtā tehniskā piedāvājuma atbilstību Tehnisko specifikāciju, kā arī šo nosacījumu prasībām.

Pretendentam tehniskajā piedāvājumā jānorāda sekojošā informācija.

**1. Būvprojekta realizācijas organizēšana:**

* 1. Būvprojekta organizatoriskās struktūras apraksts un struktūrshēma (projekta vadība un vadība uz vietas, apgāde, kvalitātes vadība, darba drošības uzraudzība utt.), kurā jābūt uzrādītiem visiem iesaistītajiem apakšuzņēmējiem un atbildīgiem darbiniekiem par attiecīgo darbu veikšanu. Darbu veikšanai piedāvāto izpildāmo darbu un veicamo pasākumu uzskaitījums un apraksts, norādot līguma izpildei nepieciešamo tehniskā personāla skaitu un to pienākumus, būtiskākos piegādātājus (rūpnīcas, karjeri u.c.), piesaistītos apakšuzņēmējus, speciālistus un cita informācija, kura raksturo būvprojekta organizatorisko struktūru.
	2. darbu izpildes kvalitātes nodrošināšanas plāns, kas atspoguļo Pretendenta metodes un veidu kvalitātes nodrošināšanai, kā arī cita informācija un dokumenti pēc Pretendenta ieskatiem.

**Apraksts par darbu izpildi un metodoloģiju.**

Darbu izpildes metodoloģija jāapraksta, pamatojoties uz Tehniskajām specifikācijām par veicamo Darbu specifiku, apjomu un metodēm.

Pretendentam ir jāsagatavo un jāiesniedz esošās situācijas izpratnes apraksts, kā arī par ar šo Līgumu saistītiem esošiem inženierkomunikāciju tīkliem un būvēm, esošo būvju demontāžu, par ierobežojumiem, kas saistīti ar inženierkomunikāciju atslēgšanu, pievienošanos tiem, kā arī par satiksmes organizēšanas un pieejamības īpašumiem organizēšanas principiem būvdarbu izpildes laikā, par darbu veikšanu ierobežojošiem apstākļiem, celtniecības un montāžas metožu aprakstus, (tai skaitā, par esošo ēku demontāžu, esošo inženierkomunikāciju rekonstrukciju un ierīkošanu par inženierkomunikāciju pieslēgšanu pie ekspluatācijā esošajiem cauruļvadiem un būvēm, par automātiskās vadības sistēmu un datu pārraidīšanu, piebraucamo ceļu izbūvi un ielas segumu atjaunošanu,

Pretendentam jāsagatavo un jāiesniedz apraksts par plānoto izmantojamo būvniecības tehnoloģijām vai metožu pielietojumu katlumājas būvniecībai un aprīkošanai.

Pretendentam jāsagatavo un jāiesniedz apraksts par pasākumiem, kurus Pretendents plāno organizēt liekas grunts izvešanai un glabāšanai, beramo materiālu glabāšanai, kārtības uzturēšanai būvobjektā (atkritumu, caurules apgriezumu, būvgružu un citu gružu utilizācijai).

Pretendentam jāapraksta, kā tiks veikti un nodrošināti pasākumi, lai ievērotu vides aizsardzības prasības un minimizētu Darbu negatīvo ietekmi uz apkārtējo vidi.

Loģiskā un hronoloģiski secīgā veidā jāapraksta projekta vadības pasākumi, nepieciešamie izpētes darbi, būvdarbu izpilde, vides aizsardzības pasākumi, kas saistīti ar šī konkrētā projekta izpildi no mobilizācijas līdz Darbu nodošanai ekspluatācijā, kā arī garantijas perioda aktivitātēm.

* 1. darbu veikšanai galveno risku un pieņēmumu raksturojums. Piedāvājumā iekļaujamai informācijai ir informatīvs raksturs. Pasūtītājs pārliecināsies, ka Pretendents ir iepazinies ar izbūvējamo objektu, sapratis iepirkuma procedūras priekšmetu un izvērtējis iespējamos riskus un pieņēmumus.

**2. Galvenie būvizstrādājumi.** Pretendentam jāaizpilda tabula, kurā jānorāda galveno būvizstrādājumu izcelsmes vieta un būvmateriāla ražotāja vai piegādātāja apliecinājums par to pieejamību līguma izpildes laikā. Iepirkuma komisija izvērtēs, vai Pretendentam ar līguma izpildes laikā pieejamiem būvizstrādājumiem/iekārtām ir iespējams īstenot iepirkuma procedūrā paredzētos darbus un vai līguma izpildē minētie būvizstrādājumi būs pieejami Pretendentam. Pretendents var iekļaut zemāk minētajā tabulā papildus pozīcijas, ja vēlas sniegt detalizētāku informāciju par galvenajiem būvizstrādājumiem/iekārtām:

|  |  |  |  |
| --- | --- | --- | --- |
| **Būvizstrādājuma nosaukums** | **Izcelsmes** **Vieta un ražotājs** | **Piegādātājs** | **Piegādātaja apliecinājumus** |
| **Dviete, Dvietes pagasts, Ilūkstes novads** |
| Kurināmā sadales un padeves iekārta |  |  | Ir nepieciešams |
| Sadedzināšanas iekārta |  |  | Ir nepieciešams |
| Ūdenssildāmais katls |  |  | Ir nepieciešams |
| Pelnu novākšanas sistēmas ar pelnu konteineriem |  |  | Ir nepieciešams |
| Dūmgāzes apstrādes sistēma (ieskaitot dūmeni) |  |  | Ir nepieciešams |
| Maisa filtrs |  |  | Ir nepieciešams |
| Automātiskā vadības sistēma |  |  | Ir nepieciešams |

Ja iepirkuma procedūras dokumentos (Tehniskajā specifikācijā, Tāmēs, u.c.) minēti konkrēti materiāli vai materiālu ražotāju nosaukumi un standarti, vai izstrādājumu/produktu nosaukumi (arī zīmoli) un standarti, Pretendents drīkst piedāvāt šiem konkrētajiem materiāliem, produktiem un standartiem ekvivalentus citu ražotāju materiālus, produktus un standartus, kuri atbilst Būvprojektiem minimālā sastāvā un Tehnisko specifikāciju prasībām. Ja Pretendents piedāvā ekvivalentus materiālus, tas iekļauj Tehniskajā piedāvājumā informāciju, kas ļauj noteikt materiālu ekvivalenci.

**3. Detalizēts darba izpildes laika grafiks**

Izpildāmo darbu un veicamo pasākumu (projektēšanas un būvniecības uzsakšanas nosacījumu izpilde, iekārtu pasūtīšana, būvdarbu plānošana, mobilizācija, būvdarbu uzsākšana, autoruzraudzība, nodošana, būvlaukumu sakārtošanas u.c.) laika grafiks saskaņā ar Pasūtītāja prasībām un Pretendenta piedāvājumu un LR normatīvos aktus, nosakot izpildāmo darbu sākuma, norises un beigu posmus.

**Pretendenta tehniskā piedāvājuma kopsavilkums un iesniedzamo tehnisko dokumentu saraksts**

|  |
| --- |
| **Iesniedzamie tehniskie dokumenti**  |
| ***Nr. p.k.*** | ***Prasītā pozīcija*** | ***Pretendenta piedāvājums*** |
| 1. | Garantēta katlumājas darbība pilnīgā automātiskā režīmā, bez personāla klātbutnes katlumājās.  | Jāpievieno apliecinājums atsevišķā pielikumā.**„Apliecinājums par katlumājas darbību pilnīgā automātiskā režīmā, bez personāla klātbutnes katlumājās”** |
| 2. | Katlumājas apraksts, tajā skaitā: * Katla un tā sistēmas apraksts;
* Kurināmā padeves sistēmas apraksts;
* Sadedzināšanas iekārtas apraksts;
* Pelnu novadīšanas sistēmas apraksts;
* Dūmgāzu apstrādes sistēmas apraksts;
* Dūmgāzu kondensācijas tipa ekonomaizera un tā darbības apraksts;
* Elektrisko sistēmu apraksts;
* Vadības sistēmas apraksts;
* Celtniecības risinājumu apraksts.
 | Jāpievieno apraksts atsevišķā pielikumā |
| 3. | Maksimāli pieļaujamā kurtuves pārslodze katlam, ka arī pie kādiem nosacījumiem un uz cik ilgu laiku tas ir iespējams: %, h. Apraksts. | Jāpievieno apraksts atsevišķā pielikumā |
| 4. | Laiks, kurā ir iespējams atjaunot degšanas procesu šķeldas katla kurtuvē pēc tā apturēšanas, nepielietojot manuālo aizdedzināšanu (hot start-up time), ja tas ir atļauts no ražotāja puses; min. Vai, (ja tas nav atļauts no ražotāja puses), minimāli pieļaujamais uzgaidīšanas laiks starp apturēšanu un nākošo degšanas procesa atjaunošanu: min. Apraksts.  | Jāpievieno apraksts atsevišķā pielikumā |
| 5. | Garantētā katlumājas bezavārijas automātiskā apstādināšana visos gadījumos: apraksts. | Jāpievieno apraksts atsevišķā pielikumā |
| 6. | Katlumājai jādarbojas bez ierobežojumiem ar visiem kurināmā veidiem, kas minēti specifikācijā: apliecinājums.  | Jāpievieno apliecinājums atsevišķā pielikumā**„Apliecinājums par katlumājas darbību bez ierobežojumiem ar visiem kurināma veidiem, kas minēti specifikācijā”** |
| 7. | Prasības kurināmā padeves sistēmai:* Minimālais kurināmā apjoms zem nojumes šķeldas katlam: apraksts kā tas tiks nodrošināts;
* kurināmā padeves sistēmu apraksts šķeldas katlam;
 | Jāpievieno apraksts atsevišķā pielikumā |
| 8. | Šķeldas katla ārdu kalpošanas laika apkopes plāns: apraksts. | Jāpievieno apraksts atsevišķā pielikumā |
| 9. | Informācija par kurtuves apmūrējuma ugunsizturības klasi primārajā un sekundārā kurtuvju zonās un apmūrējuma veids: apraksts.  | Jāpievieno apraksts atsevišķā pielikumā |
| 10. | Katlumājas elektroenerģijas pašpatēriņš: kW/Mwh | Jāpievieno apliecinājums atsevišķā pielikumā.**„Apliecinājums par katlumājas elektroenerģijas pašpatēriņu”** |
| 11. | Ūdenssildāmā katla tīrīšanas procesa apraksts | Jāpievieno apraksts atsevišķā pielikumā |
| 12. | **Projekta laika grafiks.**Pretendentam jāuzrāda darbu izpildes laiks, kas nedrīkst būt garāks par nolikumā noteikto. Projekta laika grafikā jāatspoguļo visu galveno katlumājas sistēmu un sastāvdaļu projektēšana, ražošana, montāža, uzstādīšana, palaišana un nodošana ekspluatācijā. Galvenajām iekārtām jānorāda izgatavošanas laiks rūpnīcā/s, uzstādīšanas laiks būvlaukumā un palaišanas – ieregulēšanas laiks. | Jāpievieno projekta laika grafiks atsevišķā pielikumā |
| 13. | **Kvalitātes un vides aizsardzības nodrošināšanas plāns**, kas atspoguļo Pretendenta metodes un veidu, kā tiks nodrošināti būvdarbi un vides aizsardzības pasākumi atbilstoši būvprojektiem, Latvijas Republikā spēkā esošajiem būvnormatīviem un nolikumam. | Jāpievieno kvalitātes un vides aizsardzības nodrošināšanas plāns atsevišķā pielikumā |

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |